ELŐTERJESZTÉS



BALATONMÁRIAFÜRDŐ KÖZSÉG ÖNKORMÁNYZATI KÉPVISELŐ-TESTÜLETÉNEK

2023. MÁJUS 22-I

NYILVÁNOS ÜLÉSÉRE

TÁRGY:

BELSŐ ELLENŐRZÉS 2022. ÉVI ÖSSZEFOGLALÓ JELENTÉSE

ELŐADÓ:

**MESTYÁN VALÉRIA**

**CÍMZETES FŐJEGYZŐ**

**Készült:** Balatonmáriafürdő Község Önkormányzati Képviselő-testületének 2023. május 22-ei nyilvános testületi ülésére

**Tárgy:** Belső ellenőrzés 2022. évi összefoglaló jelentése

**Tisztelt Képviselő-testület!**

A *költségvetési* *szervek belső kontrollrendszeréről és belső ellenőrzéséről szóló 370/2011.(XII.31.) kormányrendelet* értelmében a belső ellenőr éves ellenőrzési jelentésben számol be az elvégzett feladatokról, megállapításokról.

          Az ellenőrzések a jogszabályi előírások, szakmai- valamint vezetői elvárások érvényre juttatását célozzák.

A rendszeres, tervszerű, illetve a soron kívüli ellenőrzések csökkentik a szabálytalanságok, visszaélések elkövetésének kockázatát. A gazdaságosabb, hatékonyabb és ennek megfelelően eredményesebb működést célzó javaslatok, ajánlások megfogalmazása az ellenőrök kiemelt feladata. Az ellenőrzések a vonatkozó jogszabályi keretek között folytak, a megállapítások befolyástól mentesen, objektív módon kerültek megfogalmazásra. Az ellenőrzésekről készített jelentések tartalmazzák a szabálytalanságokat, a javasolt intézkedéseket.

Balatonberény esetében 2022. évre vonatkozóan az összefoglaló jelentés nem tartalmaz intézkedési terv készítésére vonatkozó megállapítást.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) kormányrendelet 49.§ (3a) bekezdése alapján az éves ellenőrzési jelentést-tárgyévet követően, a zárszámadási rendelettervezettel egyidejűleg kell a Képviselő-testület elé terjeszteni.

**Döntési javaslat:**

**Balatonmáriafürdő Község Önkormányzat Képviselő-testületének**

**…/2023.(V. .) határozata**

**a 2022. évről szóló összefoglaló belső ellenőrzési jelentésről:**

Balatonmáriafürdő Község Önkormányzat Képviselő-testülete megismerte a 2022. évben végzett belső ellenőrzési jelentést, a 2022. évről szóló összefoglaló belső ellenőrzési jelentést.

Határidő: 2023. május 30.

Felelős: Galácz György polgármester

Balatonmáriafürdő, 2023. 05. 08.

Mestyán Valéria

címzetes főjegyző