**Bérleti Szerződés**

amely létrejött egyrészről:

|  |  |
| --- | --- |
| **Társaság neve:** | **Balatonmáriafürdõ Község Önkormányzata** |
| Székhelye: | 8647 Balatonmáriafürdő, Gróf Széchényi Imre tér 9. |
| Cégjegyzékszáma: | [\*] |
| Adószáma: | [\*] |
| Számlavezető bank neve: | [\*] |
| Számlaszáma: | [\*] |
| Számlázási címe: | [\*] |
| Képviseletében eljár: | Galácz György Polgármester |

mint bérbeadó (a továbbiakban: „Bérbeadó”),

másrészről:

|  |  |
| --- | --- |
| **Társaság neve:** | **CETIN Hungary Zártkörűen Működő Részvénytársaság** |
| Székhelye: | 2045 Törökbálint, Pannon út 1. |
| Cégjegyzékszáma: | 13-10-042052 |
| Adószáma: | 27926392-2-44 |
| Számlavezető bank neve: | UniCredit Bank Hungary Zrt. |
| Számlaszáma: | 10918001-00000111-66150005 |
| Számlázási címe: | 2045 Törökbálint, Pannon út 1. |
| Képviseletében eljár: | Nagy Balázs Hálózat Stratégiai és Fejlesztési Igazgató, valamint Urbancsok Kata pénzügyi igazgató |

mint bérlő (a továbbiakban: „Bérlő”)

Bérbeadó és Bérlő együttesen felek (atovábbiakban: „Felek”) között, az alulírott helyen és időben az alábbi feltételek szerint:

1. Bérbeadó bérbe adja a tulajdonában álló **Balatonmáriafürdő** belterület **96/1 hrsz**-ú „Kivett közterület” elnevezésű ingatlanból a bérleti szerződéshez mellékelt vázrajzon feltüntetett 10x10 m nagyságú földterületet a Bérlő részére 18 m magas ideiglenes antenna tartó torony (CUEDEE) létesítése céljából.
2. A bérlet időtartama **2023.06.15.-től 2023.09.15-ig.**
3. Bérlő az 1. pontban leírt földterületet a 2. pontban rögzített időtartamra bérbe veszi.
4. A felek a 2. sz. pontban meghatározott időszakra a bérleti díjat **1.500.000,-** **Ft**, azaz egymillióötszázezer forint (mely összeg ÁFÁ-t nem tartalmaz) összegben állapítják meg, amely bérleti díjat a Bérlő Bérbeadó által kiállított számla ellenében 30 napon belül a Bérbeadó számlájára átutal.

Bérbeadó köteles feltüntetni számláján jelen Szerződés állomásazonosító számát (XX-XXXX), ellenkező esetben Bérlő jogosult a számlát, amennyiben az beazonításra alkalmatlan Bérbeadónak visszaküldeni. Felek rögzítik, hogy ezen pontban írt Bérbeadói kötelezettség Bérbeadót minden kiállított számla vonatkozásában terheli. Számlaküldési cím: CETIN Hungary Zrt., Pénzügyi osztály, 2045 Törökbálint, Pannon út 1.

1. Bérlő a bérlet tárgyát képező területet kizárólagosan az 1. pontban rögzített cél érdekében használhatja.
2. A bérleti szerződés megszűnik a bérleti idő lejártával, Felek közös megegyezésével, illetve jogszabályban előírt esetekben. Felek rögzítik, hogy rendes felmondásra egyik fél sem jogosult.
3. A bérleti szerződés megszűnésekor Bérlő a bérlet tárgyát képező ingatlant eredeti állapotában köteles visszaadni Bérbeadó részére. A bérelt területről Bérlő köteles eszközeit saját költségén elszállítani.
4. A felek a terület átadását jegyzőkönyvbe rögzítik.
5. Bérbeadó hozzájárul, illetve tudomásul veszi, hogy Bérlő az Állomás villamos energiaellátása céljából a helyi hálózati szolgáltatóval és energiakereskedővel jogosult szerződést kötni és főmérést, illetve külön csatlakozásokat és mérőket kiépíttetni. A szolgáltatás ellenértékét Bérlő számla ellenében a hálózati szolgáltatónak és energiakereskedőnek közvetlenül fizeti meg.

Abban az esetben, ha Bérlő műszaki vagy gazdasági okokból nem épít ki főmérést és Bérlő almérést létesít a szomszédos ingatlanokhoz történő villamos csatlakozással, úgy Bérbeadó köteles együttműködni és engedélyezni Bérlő által megjelölt nyomvonalon az Állomás villamos hálózathoz való csatlakozását, kiépítését.

Bérbeadó szavatolja, hogy Bérlő jogosult az Állomás számára kiépített és a folyamatos működéshez szükséges áramellátás fenntartására az ingatlanon telepített Állomás fennállásáig.

1. Bérlő teljes felelősséggel tartozik a bérelt területen folytatott tevékenységéért, a Bérbeadót a bérelt terület birtokba-adásán kívül semmilyen más felelősség nem terheli.
2. Bérlő kijelenti, hogy a nemzeti vagyonról szóló 2011. évi CXCVI törvény rendelkezései szerint átlátható szervezetnek minősül.
3. Bérlő vállalja, hogy a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti, továbbá az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja, valamint a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.
4. Bérlő tudomásul veszi, hogy Bérbeadó kártalanítás nélkül és azonnali hatállyal felmondhatja a Szerződést, ha Bérlő, vagy a bérleti jogviszonyban részt vevő a Bérlővel közvetlen vagy közvetett módon jogviszonyban álló harmadik fél a Szerződés megkötését követően beállott körülmény folytán már nem minősül átlátható szervezetnek.
5. Bérlő kijelenti, hogy az Állomás környezetében az elektromágneses terek értéke nem haladja meg a 63/2004. (VII. 26.) ESzCsM rendeletben, illetve a mindenkor hatályos jogszabályokban meghatározott egészségügyi határértéket.
6. Bejelentések, értesítések, felszólítások

Bérbeadó vagy Bérlő által a másik félnek tett bármely bejelentés, értesítés, felszólítás akkor tekintendő kellőképpen megtettnek, ha azt a fogadó fél írásban konkrétan visszaigazolta, vagy személyesen, illetve megbízottja által átvette, illetve postai úton ajánlott, vagy tértivevényes küldeményként a fogadó félnek kikézbesítették, ide értve az olvasási visszaigazolással rendelkező e-mail üzenetet is:

## Bérbeadó:

## szerződéses és üzemeltetési ügyekben

|  |  |
| --- | --- |
| **Balatonmáriafürdő Község Önkormányzata** | |
| Név: | Horváth Máté marketing menedzser |
| Cím: | 8647 Balatonmáriafürdő, Gróf Széchényi Imre tér 9. |
| Telefonszám: |  |
| Mobil szám: | +36 30 835 8856 |
| E-mail: | marketing@balatonmariafurdo.hu |

Bérlő:

szerződéses ügyekben

|  |  |
| --- | --- |
| Név: | CETIN Hungary Zrt. / Akvizíciós Osztály |
| Cím: | 2045 Törökbálint, Pannon út 1. |
| Mobil szám: | +36 (20) 402-2200 |
| E-mail: | [ingatlan@cetin.hu](mailto:ingatlan@cetin.hu) |

üzemeltetési ügyekben (24 órás szolgálat)

|  |  |
| --- | --- |
| Név: | CETIN Hungary Zrt. / Hálózatfelügyeleti Központ |
| Cím: | 2045 Törökbálint, Pannon út 1. |
| Mobil szám: | +36 (20) 930-2177 |
| E-mail: | [noc@cetin.hu](mailto:noc@cetin.hu) |

A Szerződésben nem szabályozott kérdésekben a Szerződés tárgyával összefüggő jogszabályok, az 1993. évi LXXVIII. törvény és a 2013. évi V. törvény rendelkezései, az irányadóak.

## A jelen Szerződés 5 sorszámozott oldalból áll, 2 példányban készült, amelyből a Bérbeadó 1, a Bérlő 1 példányt vesz át.

## A Felek a jelen Szerződést értelmezték, elolvasták, és mint akaratukkal mindenben megegyezőt, aláírták.

Balatonmáriafürdő, 2023. május Törökbálint, 2023. május

|  |  |  |
| --- | --- | --- |
| …………………………………  Galácz György  Polgármester  Bérbeadó | …………………………………  Nagy Balázs  Hálózati Stratégiai és Fejlesztési Igazgató  Bérlő | …………………………………Urbancsok Kata  pénzügyi igazgató  Bérlő |

1. sz. melléklet

A Bérlemény részletes leírása

|  |  |
| --- | --- |
| Cím: | 8647 Balatonmáriafürdő |
| Hrsz: | Belterület 96/1 |
|  |  |

Mobilállomás helye: