**PÁLYÁZATI HIRDETMÉNY**

**2023. évi strandi szabadterületek bérbeadására**

Balatonmáriafürdő Község Önkormányzat Képviselő-testülete az **46/2023.(IV.17.) számú határozatával**, valamint az önkormányzati vagyongazdálkodásról szóló  **6/2013.(IV.17.)** önkormányzati rendelet 4. melléklet alapján **nyílt pályázatot hirdet Balatonmáriafürdő Község Önkormányzatának tulajdonát képező strandi szabadterületek 2023. évi bérbeadására, kereskedelmi és szolgáltató tevékenységek folytatására.**

A pályázatot a csatolt formanyomtatvány kitöltésével, **zárt borítékban**, **egy példányban kell a pályázatok benyújtására nyitva álló határidő alatt benyújtani az alábbiak szerint:**

**A PÁLYÁZATNAK TARTALMAZNIA KELL:**

* a pályázó nevét, címét, elérhetőségét (e-mail, telefonszám)
* **egyéni vállalkozó** esetén a **vállalkozói igazolvány másolata** vagy igazolás az egyéni vállalkozói nyilvántartásban szereplő adatokról
* gazdasági társaságok esetén **székhely, adószám, cégjegyzékszám, bankszámlaszám,** Képviselőjének neve és elérhetősége, valamint **60 napnál nem régebbi cégkivonat másolata**,
* a tevékenység megnevezését, helyszínét
* **a bérelt területen elhelyezni kívánt létesítmény (légvár, pavilon, pult, vízi-sportszer eszközök stb.) rövid leírása és fényképe, vagy rajza**
* **a megajánlott bérleti díj összegét**
* **hozzájárulónyilatkozatát a személyes adatai kezeléséhez**

**KÉRJÜK A BORÍTÉKOT „STRANDI SZABADTERÜLETEK 2023.” JELZÉSSEL ELLÁTNI!**

# A pályázatok benyújthatók személyesen vagy postai úton:

Balatonmáriafürdő Község Önkormányzata, 8647 Balatonmáriafürdő, Gróf Széchényi Imre tér 9.

**A pályázatok beadási határideje: 2023. május 2. (kedd) 10:00 óra**

**A határidőben beérkezett pályázatok felbontása a benyújtási határidő időpontjában nyilvánosan történik. Nyilvános bontáson a kiíró képviselője a kiíró által meghívott személyek, valamint a pályázók, illetve meghatalmazottjaik is jelen lehetnek. A pályázatok felbontásáról az önkormányzatot képviselő személy feljegyzést készít.**

**A pályázatok bontási ideje:** A beérkezési határidőt követően azonnal, azaz

**2023. május 2. (kedd) 10:00 óra**

**Hiánypótlás módja:**

A pályázatot értékelő személyek az ajánlatok felbontása után telefonon vagy e-mailben hívják fel az ajánlattevőt hiánypótlásra.

**A döntés:**

A pályázatok érvényességéről, a pályázati eljárás eredményességéről, valamint a nyertes pályázatról a Képviselő-testület testületi ülés keretében dönt a bontástól számított 30 napon belül.

**A szerződés megkötése**

A kiíró a pályázati eljárás nyertesével, ennek meghiúsulása esetén a soron következő legelőnyösebb ajánlatot tett helyezettel köthet szerződést. A szerződést a kiíró döntését követő 30 napon belül meg kell kötni.

**Pályázati feltételek:**

A pályázatok a táblázatban foglalt időtartamra, **a kiindulólicit összegével minimálisan megegyező összeg megajánlásával nyújthatók be!**

Amennyiben az egyes helyszínekre azonos tevékenységre több ajánlattevő is licitál, úgy **a legkedvezőbb feltételeket kínáló pályázóval kerül sor szerződéskötésre. A pályázat a felsorolt helyszíneken olyan tevékenységi körre is benyújtható, amelyet a táblázat nem tartalmaz. Ebben az esetben a licit összege tetszőleges.**

**Ha a liciteljárás nyertese a tárgyalást követően bejelenti, hogy a területet nem kívánja igénybe venni, úgy a liciteljáráson részt vett következő legmagasabb bérleti díjat felajánló – az általa felajánlott bérleti díjon – jogosult a bérleti szerződés megkötésére. Amennyiben minden ajánlattevő visszalép új hirdetményt kell közzétenni.**

**Felhívjuk figyelmüket, hogy a pályázóknak az általuk benyújtott ajánlathoz a benyújtási határidő lejártától számított 30 napig ajánlati kötöttségük van!**

**A pályázatok elbírálási határideje: 2023. május 15.**

A pályázati eljárás további részleteit a hivatkozott rendelet 4. melléklete tartalmazza.

**További információ az alábbi elérhetőségeken kérhető:**

**E-mail:** [marketing@balatonmariafurdo.hu](mailto:marketing@balatonmariafurdo.hu)

**Telefon:** 06 (85) 375-266, 0630/835-8856

Balatonmáriafürdő, 2023. április. 18.

Galácz György sk.

polgármester

**Strandi szabadterületek 2023. év**

|  |  |  |  |
| --- | --- | --- | --- |
| Helyszín | Tevékenység megnevezése | Kiinduló Licit összege | Időtartam |
| Központi strand | Ugrálóasztal üzemeltetetése  (30 m2) | 480.000 Ft | 2023.06.01-2023.08.31. |
| Központi strand | Játszóház üzemeltetetése  (30 m2) | 480.000 Ft | 2023.06.01-2023.08.31. |
| Központi strand | Testfestés, henna (2 m2) | 225.000 Ft | 2023.06.01-2023.08.31. |
| Központi strand | Vattacukor árusítás (2 m2) | 275.000 Ft | 2023.06.01-2023.08.31. |
| Központi strand | Popcorn árusítás (2 m2) | 175.000 Ft | 2023.06.01-2023.08.31. |
| Központi strand | Ajándéktárgy árusítás (10 m2) | 150.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Bárdos szabad strand | Sporteszköz árusítás, kölcsönzés (10 m2) | 150.000 Ft | 2023.06.01-2023.08.31. |
| Bárdos szabad strand | Büfékocsi üzemeltetése:  Vendéglátás céljára kialakított gépjármű, amely érvényes forgalmi engedéllyel rendelkezik, valamint minden szakhatósági engedéllyel.  Az áramvételezési lehetőség biztosított (max. 230 V, 16 A, 1 fázis), **a rezsiköltséget a bérleti díj nem tartalmazza!**  (30 m2) | 650.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Hajóállomási szabad strand | Ugrálóasztal üzemeltetés  (30 m2) | 370.000 Ft | 2023.06.01-2023.08.31. |
| Hajóállomási szabad strand | Játszóház üzemeltetés  (30 m2) | 370.000 Ft | 2023.06.01-2023.08.31. |
| Hajóállomási szabad strand | Popcorn árusítás (2 m2) | 160.000 Ft | 2023.06.01-2023.08.31. |
| Hajóállomási szabad strand | Vattacukor árusítás (2 m2) | 160.000 Ft | 2023.06.01-2023.08.31. |
| Hajóállomási szabad strand | Légvár üzemeltetés (50 m2) | 621.000 Ft | 2023.06.01-2023.08.31. |
| Hajóállomási szabad strand | Testfestés, henna (2 m2) | 225.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Hullám u. szabad strand | Vízi bicikli kölcsönzés  **(A bérleti díj összege az éves inflációs ráta összegével évente emelkedik.)** | 650.000 Ft/év | 2023.06.01-2024.08.31. |
| Hullám u. szabad strand | Ugrálóasztal üzemeltetés  (30 m2) | 370.000 Ft | 2023.06.01-2023.08.31. |
| Hullám u. szabad strand | Popcorn árusítás (2 m2) | 160.000 Ft | 2023.06.01-2023.08.31. |
| Hullám u. szabad strand | Vattacukor árusítás (2 m2) | 160.000 Ft | 2023.06.01-2023.08.31. |
| Hullám u. szabad strand | Testfestés, henna (2 m2) | 225.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Őrház u. szabad strand | Vattacukor árusítás (2 m2) | 130.000 Ft | 2023.06.01-2023.08.31. |
| Őrház u. szabad strand | Sporteszköz árusítás, kölcsönzés (10 m2) | 150.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Polgár u. szabad strand | Vízi bicikli kölcsönzés | 150.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Központi, Hajóállomási, Polgár-, Szabadság-, Őz-, Őrház u. -, Hullám u., Zagytéri strandok | Csomagolt kürtöskalács mozgóárusítása | 480.000 Ft | 2023.06.01-2023.08.31. |
| Központi, Hajóállomási, Polgár-, Szabadság-, Őz-, Őrház u. -, Hullám u., Zagytéri strandok | Főtt kukorica mozgóárusítása | 480.000 Ft | 2023.06.01-2023.08.31. |