# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. MÁJUS 22-EI NYILVÁNOS ÜLÉSÉRE

**TÁRGY:**

**Kilépési szándék bejelentése a Marcali Kistérség Többcélú Társulás bölcsődei ellátás feladatból**

**ELŐADÓ:**

**GALÁCZ GYÖRGY**

## POLGÁRMESTEr

**Készült:** Balatonmáriafürdő Község Önkormányzati Képviselő-testületének 2023. május 22-ei nyilvános testületi ülésére

**Tárgy:** Kilépési szándék bejelentése a Marcali Kistérség Többcélú Társulás bölcsődei ellátás feladatból

Tisztelt Képviselő-testület!

A Balatoni Szociális Társulás 2023. május 3-ai ülésén elfogadta a társulás által fenntartott Alapszolgáltatási Központ alapító okiratának módosítását, valamint a társulási megállapodás módosítását, mely szerint a Központ új telephelye lesz a Mikkamakka Mini Bölcsőde Balatonekeresztúr Ady u. 1. szám alatt. Balatonkeresztúr és Balatonmáriafürdő Önkormányzatai a Balatonkeresztúr Község Önkormányzata által benyújtott és nyertes pályázat kapcsán megállapodtak, hogy a három év alatti gyermekek bölcsődei ellátását együtt kívánják megoldani.

Erre tekintettel a 2023. szeptember 1. napjától a Marcali Kistérség Többcélú Társulása által biztosított bölcsődei ellátás feladatból való kiválás bejelentését javaslom.

**Döntési javaslat:**

**Balatonmáriafürdő Község Önkormányzat Képviselő-testületének**

**…/2023.(V. …) határozata**

**kilépési szándék bejelentése a bölcsődei feladatellátás tekintetében a Marcali Kistérség Többcélú Társulásából 2023. augusztus 31. napjával.**

Balatonmáriafürdő Község Önkormányzat Képviselő-testülete úgy dönt, hogy 2023. augusztus 31. napjával ki kíván lépni a Marcali Kistérség Többcélú Társulása bölcsődei feladatellátásból, mivel 2023. szeptember 1. napjától a Balatoni Szociális Társulás által fenntartott Alapszolgáltatási Központ telephelyeként és Balatonmáriafürdő településre kiterjedően a bölcsődei ellátást a 8648 Balatonkeresztúr Ady u. 1. szám alatt létesítendő Mikkamakka Mini Bölcsőde kialakításával látja el.

A képviselő-testület felkéri a polgármestert, hogy a Marcali Kistérség Többcélú Társulásának Elnökét a döntésről értesítse.

Határidő: 10 nap

Felelős: Galácz György polgármester

Balatonmáriafürdő, 2023. május 15.

Galácz György s.k.

polgármester